b'\n_START_ARTICLE_\nSvetovno prvenstvo v hokeju na ledu 1983\n_START_PARAGRAPH_\nSvetovno prvenstvo v hokeju na ledu 1983 je bilo devetin\xc5\xa1tirideseto Svetovno prvenstvo v hokeju na ledu. Potekalo je med 11. marcem in 2. majem 1983 v Dortmundu, D\xc3\xbcsseldorfu in M\xc3\xbcnchnu, Zahodna Nem\xc4\x8dija (skupina A), Tokiu, Japonska (skupina B) in Budimpe\xc5\xa1ti, Mad\xc5\xbearska (skupina C). Zlato medaljo je osvojila sovjetska reprezentanca, srebrno \xc4\x8de\xc5\xa1koslova\xc5\xa1ka, bronasto pa kanadska, v konkurenci \xc5\xa1tiriindvajsetih reprezentanc, enaindvajseti\xc4\x8d tudi jugoslovanske, ki je osvojila \xc5\xa1estnajsto mesto in tretji\xc4\x8d izpadla iz skupine B. To je bil za sovjetsko reprezentanco peti zaporedni in skupno devetnajsti naslov svetovnega prvaka.'